**Ingatlanértékesítési hirdetmény**

Hajdúböszörmény Város Önkormányzata a 243/2019. (XI.28.) Önk. számú határozata alapján a **Hajdúböszörmény 0526/2 hrsz-ú** szántó művelési ágú, 3 ha 1287 m² nagyságú, 32, 54 AK értékű 1/1 arányban önkormányzati tulajdonú **földrészletet nyílt árverés** útján az alábbi feltételek mellet értékesíti:

A **kikiáltási ár** 4.109.000,-Ft, azaz Négymillió-egyszázkilencezer forint. A kikiáltási árat az árverés során 5.000 Ft-tal szükséges emelni mindaddig, amíg egyetlen ajánlattevő marad versenyben. Vevőnek a nettó vételár 3%-a + Áfa bonyolítási díjat is meg kell fizetnie.

Aki az árverésen részt kíván venni, annak a nettó kikiáltási ár 10%-át letéti díjként az árverés időpontjáig meg kell fizetnie Hajdúböszörmény Város Önkormányzatának 11738060-15372514 számú számlájára. A befizetés tényét az ellenőrző csekkszelvény, vagy teljesített átutalási megbízás bemutatásával kell igazolni. Az az ajánlattevő, aki az árverés során a legnagyobb összegű ajánlatot teszi, az ingatlan megvásárlására jogosulttá válik, és az általa befizetett letéti díjat a vételárba be kell számítani. A licitáláson alulmaradt ajánlattevők részére a befizetett letéti díjat az Önkormányzat 15 napon belül visszafizeti. Abban az esetben, ha a nyertes ajánlattevő a licitálás lezártát követően, a szerződéskötés előtt vagy után eláll az adásvételtől, úgy a letéti díj részére nem jár vissza.

A nyertes ajánlattevőnek az árverést követő 30 napon belül szerződést kell kötnie és ezzel egyidejűleg meg kell fizetnie a teljes vételárat, részletfizetési lehetőség nincs. Abban az esetben, ha a nyertes ajánlattevő hitelfelvétel segítségével kívánja megfizetni a vételárat, úgy a teljesítésre nyitva álló határidő - tekintettel a banki ügymenet időigényességére - 60 napra hosszabbodik meg.

A földrészlet tulajdonjogának bejegyzésére a teljes vételár, bonyolítási díj és az igazgatási szolgáltatási díj megfizetését követően kerül sor.

Tájékoztatjuk az ajánlattevőket, hogy az értékesítés a *2013. évi CXXII. törvény a mező- és erdőgazdasági földek forgalmáról* szóló törvény hatálya alá tartozik.

*Az Önkormányzat fenntartja magának azon jogát, mely szerint az eljárást részben vagy*

*egészben eredménytelennek nyilváníthatja indoklás nélkül.*

**A nyílt licit időpontja: 2020. január 9. 10.30**

**A nyílt licit helye:Polgármesteri Hivatal Sillye Gábor (I. emelet 54-es) terem**